“ครม.” ไฟเขียวจ่ายเพิ่ม 2.3 พันลบ. ชดเชยส่วนต่าง ประกันรายได้ชาวสวนยาง ระยะที่ 1
“ครม.” ไฟเขียวจ่ายเพิ่ม 2.3 พันลบ. ชดเชยส่วนต่าง ประกันรายได้ชาวสวนยาง ระยะที่ 1 หลังเจอผลกระทบจากวิกฤต "โควิด-19" 
“ครม.” ไฟเขียวจ่ายเพิ่ม 2.3 พันลบ. ชดเชยส่วนต่าง ประกันรายได้ชาวสวนยาง ระยะที่ 1 หลังเจอผลกระทบจากวิกฤต "โควิด-19"
18 ส.ค. 2563

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (18 ส.ค.63) เห็นชอบวงเงินเพิ่มเติมให้กับโครงการประกันรายได้เกษตรกรชาวสวนยางระยะที่ 1 อีก 2.34 พันล้านบาท จากที่ ครม.เคยอนุมัติไปก่อนหน้านี้เมื่อ 15 ต.ค. วงเงิน 2.4 หมื่นล้านบาท
ทั้งนี้ ความจำเป็นที่ต้องอนุมัติวงเงินเพิ่มเติม เนื่องจากรัฐบาลต้องจ่ายค่าชดเชยส่วนต่างระหว่างราคาประกันกับราคายางอ้างอิง ในตลาดโลกตกลงมากในช่วงที่มีการแพร่ระบาดของโควิด-19 ทำให้มีผลกระทบต่อราคายางพาราในประเทศไทย ส่งผลให้ส่วนต่างในการจ่ายชดเชยมากขึ้น จึงได้มีการอนุมัติเพิ่มเพื่อจะได้ดูแลเกษตรกรได้ครบถ้วน